Kichik qon aylanish doirasi
Oʻpka qon aylanishi yoki kichik qon aylanishi qon aylanish tizimining bir qismi boʻlib, u kisloroddan mahrum qonni olib yurakdan oʻpkaga va u yerdan esa kislorodli qonni olib yurakka qaytaradi. Yurakning oʻng qorinchasidan chiqayotgan iflos qonning oʻpka arteriyasini kuzatib, oʻpkaga borishi hamda uning oʻpkada tozalanishi natijasida yurakning chap atriumiga quyilishi oʻpkadagi qon aylanishi hisoblanadi. Kichik qon aylanishi oʻng qorinchada boshlanadi hamda oʻng qorinchadan iflos qon oʻpka arteriyasiga oʻtadi. Keyin oʻpka arteriyasidagi iflos qon oʻpkaga boradi. Oʻpkada tozalanib keyin oʻpka tomirlariga boradi. Oʻpkaning asosiy venasidan toza qon chap atriumga oʻtadi. Buning aksi esa tizimli qon aylanishi hisoblanib, u qon aylanishining boshqa asosiy qismini tashkil qiladi, shunda kislorodli qon yurakdan tananing turli qismlariga oʻtkaziladi va undan kislorod yetishmayotgan yurakka qaytariladi.